
Om forfatteren

Siri Hustvedt (f. 1955) har norske foreldre og er født og oppvokst i Northfield i Minnesota. Hun har en doktorgrad i litteratur fra Colombia University og underviser i psykiatri ved Weill Cornell Medical College i New York. Hun har utgitt en diktsamling, sju romaner, fire essaysamlinger og to sakprosabøker, hvor av de aller fleste er oversatt til norsk. Hustvedt har mottatt en rekke høythengende priser, blant dem The Charles Veillon Essay Prize, The American Academy of the Arts and Letters Award in Literature, og The Los Angeles Times Book Prize og vært nominert til Bookerprisen. Høsten 2014 ble hun utnevnt til æresdoktor ved Universitetet i Oslo. Hun er bosatt i Brooklyn, New York.

Om oversetteren

Hilde Stubhaug (f. 1973) er oversetter fra engelsk og dansk og har tidligere jobbet som redaktør for norsk skjønnlitteratur og som anmelder, og siden 2010 som oversetter. Hun har mottatt Bastianprisen for barne- og ungdomslitteratur og Kulturdepartementets pris for beste oversettelse av barne- og ungdomslitteratur. De siste årene har hun oversatt romaner av Zadie Smith, Douglas Stuart, Chimamanda Adichie og Sally Rooney.


Om boken

GJENFERD – en kjærlighetshistorie er en fortelling om kjærlighet og tap, og et ømt og klokt portrett av Siri Hustvedts samliv med Paul Auster gjennom 43 år. Fra det første møtet i 1980-tallets New York til Auster dør av kreft i 2024, skriver Hustvedt fram hverdager og litteratur, nærhet og arbeid.

Boken er et kjærlighetsbrev og en klagesang. Hustvedt går til historien og filosofien, til vitenskapen og sorgritualene, for å undersøke hvordan vi mennesker reagerer på sorg og savn. Hun retter et skarpt blikk mot dagens usa, og skriver om den voldsomme sorgen i kjølvannet av de tragiske dødsfallene til Austers sønn og ti måneder gamle barnebarn.

Her finnes også dagboknotater og eposter, håndskrevne lapper og den siste teksten Paul Auster rakk å skrive. Mest av alt er dette historien om to elskende og skapende mennesker, og om hva som skjer når den ene plutselig er borte.


Oversetteren er medlem av Norsk Oversetterforening.

 

Materialet er vernet etter åndsverkloven.

Kopiering og tilgjengeliggjøring er ikke tillatt uten samtykke fra rettighetshaverne, avtale med Kopinor (www.kopinor.no) eller annen forvaltningsorganisasjon, eller hjemmel i lov.

Forbudet gjelder også trening av, og annen bruk av materialet i, kunstig intelligens, og innebærer et uttrykkelig forbehold mot tekst- og datautvinning etter digitalmarkedsdirektivet artikkel 4.

